కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అఖిల్ ‘మిస్టర్ మజ్ను’.. అక్కినేని ఫ్యాన్స్‌కి భలే కిక్
ప్రస్తుతం చిత్రీకరణ దశలో ఉన్న ఈ చిత్రం అన్ని కార్యక్రమాలను పూర్తిచేసి జనవరిలో విడుదల చేసేందుకు నిర్మాత సన్నాహాలు చేస్తున్నారు.
Samayam Telugu | Updated:
Nov 7, 2018, 02:14PM IST
అఖిల్ ‘మిస్టర్ మజ్ను’.. అక్కినేని ఫ్యాన్స్‌కి భలే కిక్
అక్కినేని సినీ వారసుడిగా వెండి తెరకు పరిచయమైన అఖిల్ ఇంకా కమర్షియల్ హీరోగా నిలదొక్కుకోలేదు. తొలి సినిమా ‘అఖిల్’ అభిమానులను తీవ్రంగా నిరాశపరిచింది. ఇక రెండో సినిమా ‘హలో’ కూడా పెద్దగా ఆకట్టుకోలేదు. ఈసారి ఎలాగైనా హిట్టుకొట్టి అభిమానులకు పండుగ తీసుకురావాలని అఖిల్ చూస్తున్నాడు. వరుణ్ తేజ్‌తో ‘తొలిప్రేమ’ లాంటి హిట్ సినిమాను తెరకెక్కించిన వెంకీ అట్లూరి దర్శకత్వంలో ‘మిస్టర్ మజ్ను’ అనే సినిమాలో అఖిల్ నటిస్తున్నాడు. అఖిల్ సరసన నిధి అగర్వాల్ హీరోయిన్‌గా నటిస్తోంది.
శ్రీవెంకటేశ్వర సినీ చిత్ర ఎల్ఎల్‌పి పతాకంపై బి.వి.ఎస్.ఎన్.ప్రసాద్ ఈ యూత్‌ఫుల్ ఎంటర్‌టైనర్‌ను నిర్మిస్తున్నారు. ప్రస్తుతం చిత్రీకరణ దశలో ఉన్న ఈ చిత్రం అన్ని కార్యక్రమాలను పూర్తిచేసి జనవరిలో విడుదల చేసేందుకు నిర్మాత సన్నాహాలు చేస్తున్నారు. ఇదిలా ఉంటే, నేడు దీపావళి పర్వదినం సందర్భంగా ‘మిస్టర్ మజ్ను’ సినిమాలోని అఖిల్ కొత్త స్టిల్ పోస్టర్‌ను విడుదల చేశారు. పోస్టర్‌పై జనవరిలో సినిమా థియేటర్లలోకి వస్తుందని పేర్కొన్నారు. అఖిల్ కొత్త లుక్ అభిమానులకు కిక్ ఇచ్చేలా ఉంది.
ఈ చిత్రంలో నాగబాబు, ప్రియదర్శి, జయప్రకాష్‌, హైపర్‌ ఆది ఇతర ముఖ్యపాత్రలు పోషిస్తున్నారు. ఈ చిత్రానికి సంగీతం: థమన్‌, పాటలు: శ్రీమణి, సినిమాటోగ్రఫీ: జార్జ్‌ సి. విలియమ్స్‌, ఎడిటింగ్‌: నవీన్‌ నూలి, ఆర్ట్‌: అవినాష్‌ కొల్లా, కొరియోగ్రఫీ: శేఖర్‌, నిర్మాత: బి.వి.ఎస్‌.ఎన్‌.ప్రసాద్‌, కథ, స్క్రీన్‌ప్లే, దర్శకత్వం: వెంకీ అట్లూరి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.